Regter se moordverdagte-vrou val flou in hof | Maroela Media
Regter se moordverdagte-vrou val flou in hof
Thandi Maqubela Foto: Nardus Engelbrecht/SAPA
Uitspraak in die verhoor teen Thandi Maqubela is Woensdag in die Wes-Kaapse hooggeregshof uitgestel toe sy twee keer in die hof glo flou geval het.
Regter John Murphy het pas met sy uitspraak begin en was net twee minute besig toe Maqubela flou geval en op die beskuldigingsbank langs haar medebeskuldigde, Vela Mabena, ineengestort het. Die regter het daarna die hof verdaag.
Sy het die eerste keer, sowat vyf minute voordat die regter in die hof ingekom het, ineengestort en Marius Broeksma, haar prokureur, het haar opgehelp. Polisiebeamptes het om Maqubela saamgedrom. Sy het 'n goue kopdoek, swart en goue klere en hoë hakskoene aangehad. Haar suster het daarna langs haar gaan sit en haar getroos voor die regter ingekom het.
Die hof is verdaag sodat Maqubela 'n dokter kon raadpleeg.
Sy en Mabena het onskuldig gepleit op aanklag dat hulle haar man, waarnemende regter Patrick Maqubela, op 5 Junie 2009 in sy huis in Seepunt in Kaapstad met kleefplastiek versmoor het. Sy het ook onskuldig gepleit op aanklag van bedrog en vervalsing wat verband hou met 'n dokument wat sy beweer is haar man se testament.
Regter se weduwee het glo gejok oor sy dood
Geld dalk motief vir regter se dood
hof Kaapstad moorde regter
DA gaan e-tol betwis
Foto's: ANC ontstoke oor skool se anti-ANC T-hemde
Dis om aandag te trek. Sy val flou omdat sy weet sy gaan tronk toe. Sy moes flou geval het voor sy begin het met haar streke.
Maroela het beslis 'n goeie taalversorger (sub) nodig. Die woord is beskuldigdebank, nie beskuldigingsbank nie!!! Die toenemende taalfoute in julle berigte raak regtig erg